Die wêreld in foto’s – 16 Julie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Vrou lees die Franse koerant L’Equipe in Parys met die hoofopskrif “Ewige geluk” ná die Franse sokkerspan se oorwinning in die 2018 Wêreldbeker-sokkertoernooi. Frankryk het sy tweede Wêreldbeker-kampioentitel ingeoes deur Kroasië met 4-2 in die eindstryd te wen. (Foto: Jean-Francois Badias, AP) Voetgangers stap Maandag verby ’n advertensiebord van die sentrale sakegebied in Beijing. China se ekonomiese groei het in die afgelope kwartaal, wat in Junie tot ŉ einde gekom het, afgeneem, wat uitdagings vir Beijing bied te midde van ŉ toenemende tariefstryd met Washington. (Foto: Andy Wong) ŉ Man sit Maandag op ’n bankie onder sy sambreel in ’n nat Mumbai in Indië. (Foto: Rafiq Maqbool, AP) Die Amerikaanse president, Donald Trump, luister Maandag na die Russiese president, Wladimir Poetin, aan die begin van ŉ vergadering in die presidensiële paleis in Helsinki, Finland. (Foto: Pablo Martinez Monsivais, AP) Claus-Peter Reisch, die kaptein van die migrante-reddingsskip Lifeline tydens ’n onderhoud by sy aankoms Maandag by die lughawe in München in Suid-Duitsland. (Foto: Matthias Balk, AP)